Øystein Gullvåg Holter

Øystein Gullvåg Holter (født Øystein Gullvåg i 1952) er en norsk sosiolog som har forsket på områder som kjønn og likestilling. Han var ansatt som professor ved Universitetet i Oslo. 

Yrkesliv
Holter startet studier ved Universitetet i Oslo i starten av 1970-årene, og skrev en mellomfagsoppgave i sosiologi (med Trond Ingebrigtsen) om kommersialisering av musikk. Han startet en organisasjon for ikke-kommersiell musikk, Samspill, som bidro til plateselskapet Mai. I 1980 ble han mag.art. i sosiologi, med sosialøkonomi og sosialantropologi i fagkretsen. Magisteravhandlingen Kjønnsmarkedet ble til boka Sjekking: Kjærlighet og kjønnsmarked (1981), og bl.a. en historisk artikkel, Mannen som gave (1987). I 1997 ble han dr. philos. ved samme universitet. 

Holter hadde en treårsperiode som selvproletarisert industriarbeider på 1970-tallet. Etter fullført magistergrad ble han i 1980 ansatt som forsker ved Arbeidsforskningsinstituttet (AFI). Her var han frem til han i 2006 tiltrådte stillingen som forskningsleder ved Nordisk institutt for kunnskap om kjønn (NIKK). I 2008 ble han ansatt som professor ved Senter for tverrfaglig kjønnsforskning (STK) ved Universitetet i Oslo. Han gikk av med pensjon i 2022 og har siden vært professor emeritus.

Holters forskning har i hovedsak vært på arbeidsliv og familie, kjønns- og likestillingsforskning, økonomisk teori og historisk sosiologi. Han har skrevet utredninger og rapporter for beslutningstagere og myndigheter og har samarbeidet blant annet med arbeidslivsorganisasjoner og næringslivet. 

I 1988 utformet han en undersøkelse for Mannsrolleutvalget, som blant annet viste at mange menn kunne tenke seg å ta omsorgspermisjon dersom de ble fedre. Dette var en nyhet den gang, og bidro til at utvalgets forslag om fedrekvote ble vedtatt av Stortinget i 1993. Han har også forsket på feltet kjønnsbalanse i akademia, og har vært medlem av Komiteen for kjønnsbalanse og mangfold i forskning.

I 1989 startet han Nettverk for forskning om menn, som bidro til et nordisk og et internasjonalt nettverk på området. Senere startet han et nettverk for likestillingsforskning, og et nettverk for forskning om voldtekt og seksuelle gråsoner. I de senere årene har han særlig bidratt til nettverk og samarbeid mellom kjønnsforskning og realfag.Holter, Øystein Gullvåg; Snickare, Lotta (eds) 2023: Gender Equality in Academia - From Knowledge to Change. Cappelen-Damm, Oslo. 

Familie
Øystein Gullvåg Holter er sønn av professor i filosofi Ingemund Gullvåghttp://nbl.snl.no/Harriet_Holter og professor i psykologi Harriet Holter.

 Bibliografi 
Ved siden av dr. philos-avhandlingen Gender, Patriarchy and Capitalism – A Social Forms Analysis (1997) har han blant annet skrevet bøkene Can Men Do It? Men and Gender Equality – The Nordic Experience (2003), Menns livssammenheng (medforfatter 1993), Arbeid og familie – en studie av teknologkulturen (1990), og Work Changes Gender (medforfatter, 2005). Hans bøker og bokbidrag omfatter: 

 Sjekking, kjærlighet og kjønnsmarked. Pax, Oslo 1981
 Nordsjøliv og hjemmeliv (vol 1 and 2). The Work Research institute (AFI), 1986 (with Tordis Borchgrevink and Jorun Solheim)
 Arbeid og familie - en studie av teknologkulturen, Universitetsforlaget, 1990
 Menns livssammenheng, Ad Notam Gyldendal, 1993 (with Helene Aarseth)
 Labour of Love - Beyond the Self-evidence of Everyday Life, co-editor with Tordis Borchgrevink, Ashgate/Avebury, 1995
 Gender, Patriarchy and Capitalism - A Social Forms Analysis, University of Oslo/Work Research Institute, 1997 (Dr. Philos. dissertation)
 Can Men Do It? Men and Gender Equality - The Nordic Experience, TemaNord 2003:510, Copenhagen, 2003
 Man i rørelse, Gidlunds forlag, Hedemora 2007 (editor and author)
 Gender Equality and Quality of Life - A Nordic Perspective, Nordic Gender Institute (NIKK) and The Work Research Institute (WRI), Oslo 2009 (with Helge Svare and Cathrine Egeland)
 The Role of Men in Gender Equality – European Strategies & Insights.Scambor, Elli; Wojnicka, Katarzyna; Bergmann, Nadja (eds) 2013.  European Commission – Directorate-General for Justice. Luxembourg, Publications Office of the European Union, 2013 (contributing author)
 Gender Equality and Quality of Life. Perspectives from Poland and Norway, Warat, Marta; Krzaklewska, Ewa; Ratecka, Anna; Slany, Krystyna (eds), Peter Lang, Warsaw 2017 (contributing author)
 Gender Equality in Academia - From Knowledge to Change. Cappelen-Damm, Oslo, 2023 (with Lotta Snickare)

Han har også publisert artikler om blant annet kjønn og vold (A Theory of Gendercide, 2004), teoriutvikling (Social Theories for Researching Men and Masculinities: Direct Gender Hierarchy and Structural Inequality, 2003) og om hvordan menns livskvalitet påvirkes av likestilling (What's in it for men, 2014). Et gjennomgående tema i hans forskning er objektgjøring eller reifikasjon av sosiale forhold (Gender as forms of value, 1984). Cf http://ogholter.no/archive-page/ 

 Referanser 

Kategori:Norske sosiologiprofessorer
Kategori:Norske kjønnsforskere
Kategori:Professorer ved Universitetet i Oslo
Kategori:Personer tilknyttet Arbeidsforskningsinstituttet
Kategori:Norske sakprosaforfattere
Kategori:Medlemmer av Norsk Kvinnesaksforening